Estació de Sant Martí de Centelles
Sant Martí de Centelles

Estació del Figaró
LÍNEA DE MANZANA

La Trona
Sant Martí de Centelles

19. Figaró (R3) - La Trona - S.M. de Centelles (R3) (AIGUAFREDA)
Curta però intensa excursió pel cingles de Bertí. Pujarem a la Trona pel grau de la Trona per baixar-ne´n pel grau de les Avellanedes, dos senders ben drets, que no presenten dificultat tret de la inclinació.
En aquesta sortida trepitxarem la part oriental dels cingles de Bertí, pujant al cim d´un dels seus punts més emblemàtics, la Trona, mirador privilegiat sobre la vall del Congonst i el Pla de la Calma, al Montseny. Durant l´ascenció passarem pel Sot del Bac, una petita cascada envoltada de cingleres.
Excursió de fàcil orientació. Tota la pujada fins dalt la cinglera la farem seguint el PR C-33. Això vol dir que només caldrà seguir les marques blanques i grogues d´aquest sender fins a trobar les blanques i vermelles del GR-5, sender que ens portarà fins la mateixa estació de Sant Martí de Centelles.
L´estació del Figaró és un baixador sense cap servei (ni tan sols es pot comprar el bitllet). Per contra, a l´estació de Sant Martí de Centelles hi podem trobar un bar on rehidratar-nos en acabar la sortida.